### Szombathely Megyei Jogú Város

####  Közgyűlésének

 Gazdasági és Városstratégiai Bizottsága

 9700 Szombathely, Kossuth L. u. 1-3.

K I V O N A T

*a Gazdasági és Városstratégiai Bizottság*

*2017. december 11-i ülésének jegyzőkönyvéből*

**41. Tájékoztató az önkormányzati utak téli üzemeltetési tervéről**

**Előadó:** Lakézi Gábor, a Városüzemeltetési Osztály vezetője

**399/2017.(XII.11.) GVB. sz. határozat**

1. A Gazdasági és Városstratégiai Bizottság a téli útüzemeltetési tervre vonatkozó tájékoztatót elfogadja.
2. Felkéri a SZOVA ZRt.-t, hogy a téli útüzemeltetési tervben (1. számú melléklet) előírtaknak és a költségvetésben biztosított fedezetnek megfelelően végezze a téli síkosság mentesítési és hó eltakarítási feladatokat Szombathely város területén.
3. Felkéri a Polgármestert és SZOVA Zrt. vezérigazgatóját, hogy a téli üzemeltetési tervet a város illetve a Zrt. honlapján tegye közzé.
4. A Bizottság elfogadja, hogy a továbbiakban a „Téli üzemeltetési terv”-et csak akkor kell a Bizottság elé terjeszteni, ha azt jogszabály változás, az úthálózat nagyobb mértékű átalakulása, vagy a szolgáltatónál beálló valamilyen változás indokolja.

**Felelős**: Lendvai Ferenc, a Gazdasági és Városstratégiai Bizottság elnöke

 (a végrehajtás előkészítéséért:

 dr. Németh Gábor, a SZOVA ZRt. vezérigazgatója

 Lakézi Gábor, a Városüzemeltetési Osztály vezetője

**Határidő:** 1. pont: azonnal

2. pont: folyamatos

 3. pont: 2017. december 15.

 4. pont: azonnal

Lendvai Ferenc sk.

 a bizottság elnöke

Kivonat hiteléül:

Keringer Klaudia

jegyzőkönyvvezető